ལྔརིག་གནས་དར་རྒྱས་ཡོང་བར་སྐུལ་འདེད་བཏང་བ།ཨུ་ཡོན་རྣམ་པས་ཐོག་མཐའ་བར་གསུམ་དུ་རིག་གནས་ཀྱི་གདེང་ཚོད་བརྟན་དུ་བཏང་སྟེ།ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་རིག་གནས་གོང་འཕེལ་གཏོང་རྒྱུའི་འགྲོ་ལམ་རྒྱུན་འཁྱོངས་ཀྱིས་རིག་གནས་སྟོབས་ཆེའི་ཁུལ་བསྐྲུན་རྒྱུར་སྐུལ་སྤེལ་གཏོང་བ་དང་།སྤྱི་པའི་རིག་གནས་ཞབས་ཞུའི་མ་ལག་འཐུས་སྒོ་ཚང་དུ་གཏོང་བ།སྤྱི་ཚོགས་རིང་ལུགས་ཀྱི་ལྟེ་བའི་རིན་ཐང་ལྟ་བ་སྐྱེད་སྲིང་དང་ལག་ལེན་བྱེད་པ།རིག་དངོས་དང་མངོན་མིན་རིག་གནས་ཤུལ་བཞག་སྲུང་སྐྱོབ་བྱེད་རྒྱུར་ཤུགས་སྣོན་རྒྱག་པ།རིག་གནས་ཐོན་ལས་གོང་འཕེལ་ཇེ་མགྱོགས་སུ་གཏོང་བ་སོགས་ཀྱི་ཐད་ལ་དམིགས་ནས་ཐབས་འདོན་ཇུས་འདོན་བྱས་ཅིང་།ལོ་ལྔའི་རིང་།ཁྱོན་དེའི་རིགས་ཀྱི་གྲོས་གཞི་ཁག་བཏོན་པ་དེས་གྲོས་ཁོངས་སུ་བཅུག་པའི་གྲོས་གཞི་ཡོངས་ཀྱི་བཟུང་ཡོད།དཔེར་ན།རིག་གནས་ཐད་ཀྱི་ཆེད་ལས་ཤེས་ལྡན་པ་ནང་འདྲེན་བྱེད་རྒྱུའི་ལམ་སྲོལ་འཛུགས་པ་དང་ཚགས་ཚུད་དུ་གཏོང་རྒྱུའི་སྐོར་གྱི་གྲོས་གཞིདང་།དགོན་སྡེའི་རིག་དངོས་སྲུང་སྐྱོབ་རྣམ་གྲངས་དོན་འཁྱོལ་བྱེད་རྒྱུའི་སྐོར་གྱི་གྲོས་གཞིཆ་འཕྲིན་ཅན་ལ་བརྟེན་ནས་ཡུལ་སྐོར་རིག་གནས་ཐོན་ལས་ལ་སྐུལ་འདེད་གཏོང་རྒྱུའི་སྐོར་གྱི་གྲོས་གཞིགླིང་གེ་སར་རྒྱལ་པོའི་སྒྲུང་བོད་ཡིག་ནས་རྒྱ་ཡིག་ཏུ་ཕབ་སྒྱུར་བྱེད་རྒྱུའི་ལས་གཞི་གང་མགྱོགས་སྤེལ་འགོ་འཛུགས་རྒྱུའི་སྐོར་གྱི་གྲོས་གཞིརྫོང་དང་།ཤང་།གྲོང་ཚོ་བཅས་ཀྱི་སྤྱི་པའི་རིག་གནས་ཞབས་ཞུའི་སྒྲིག་བཀོད་འཛུགས་སྐྲུན་དང་དོ་དམ་བྱེད་པར་ཤུགས་སྣོན་རྒྱག་རྒྱུའི་སྐོར་གྱི་གྲོས་གཞིསོགས་བཏོན་པ་དེས་ཨུ་ཡོན་རྣམ་པས་ཕུལ་བྱུང་གི་སྲོལ་རྒྱུན་རིག་གནས་དར་སྤེལ་ཤུགས་ཆེ་གཏོང་བའི་ཚད་མཐོའི་རང་རྟོགས་བྱེད་སེམས་མངོན་པ་དང་།སྤྱི་ཚོགས་ཡོངས་ཀྱིས་སྤྱི་ཚོགས་རིང་ལུགས་ཀྱི་ལྟེ་བའི་རིན་ཐང་ལྟ་བ་སྐྱེད་སྲིང་བྱེད་པའི་སྲིད་གྲོས་ཨུ་ཡོན་གྱི་འགན་འཁྲི་འཁུར་སེམས་མངོན་ཡོད་ལ།རང་ལྗོངས་སྲིད་གྲོས་ཀྱི་ཞབས་ཞུའི་རིག་གནས་སྟོབས་ཆེའི་ཁུལ་འཛུགས་སྐྲུན་བྱེད་པར་དགེ་མཚན་ལྡན་པའི་ནུས་པ་འདོན་སྤེལ་བྱས་ཚུལ་ཡང་མངོན་པར་བརྟེན་བོད་ཀྱི་སྤྱི་ཚོགས་རིང་ལུགས་ཀྱི་རིག་གནས་དར་ཞིང་རྒྱས་པ་ཡོང་བར་སྐུལ་འདེད་གཏོང་ཕྱིར་ལེགས་སྐྱེས་གང་ཡོད་ཕུལ་ཡོད།